**Vnútorný predpis o zabezpečení stravovania**

|  |  |
| --- | --- |
| Názov a sídlo organizácie: | Základná škola s materskou školou, Ul.1.mája 3, 900 84 Báhoň |
| Poradové číslo: | 1/2021 |
| Vypracovala: | Danková, Holeková |
| Schválila: | Veronika Danková |
| Dátum vyhotovenia vnútorného predpisu | 22.4.2021 |
| Účinnosť vnútorného predpisu od | 01.05.2021 |
| Ruší sa vnútorný predpis |  |
| Prílohy | 1. Určenie výšky príspevku zamestnávateľa |

Vnútorný predpis je vypracovaný v zmysle Zákonníka práce č. 311/2001 Z.z. v znení n.p.

**Čl. 1**

**Personálne vymedzenie pôsobnosti predpisu**

Vnútorný predpis sa vzťahuje na:

1. všetkých zamestnancov Základnej školy s materskou školou, Ul. 1.mája 3, 900 84 Báhoň
2. na osoby, o ktoré bol okruh fyzických osôb rozšírený

(Stravníkom v školskej jedálni môžu byť deti, žiaci, zamestnanci škôl a školských zariadení; so súhlasom zriaďovateľa a príslušného regionálneho úradu verejného zdravotníctva sa môžu v školskej jedálni stravovať aj iné fyzické osoby (§140 ods. 3 zákona č.245/2008 Z.z.).

**Čl. 2**

**Vymedzenie pojmov**

1. Zamestnávateľ je povinný zabezpečovať zamestnancom stravovanie zodpovedajúce zásadám správnej výživy priamo na pracoviskách.

**Túto povinnosť nemá:** (§ 152 ods. 1 zákona č. 311/2021 Z.z. Zákonníka práce v znení neskorších predpisov)

* voči zamestnancom, ktorí boli vyslaní na pracovnú cestu, okrem zamestnancov vyslaných na pracovnú cestu, ktorí na svojom pracovisku odpracovali viac ako 4 hodiny
* **od 1.marca 2021 aj voči zamestnancom, ktorým poskytuje účelovo viazaný finančný príspevok na stravovanie**

1. Zamestnanec má možnosť výberu formy príspevku na stravovanie:
2. Finančný príspevok
3. Stravovacia poukážka
4. Škola musí poskytnúť zamestnancovi príspevok na stravovanie (§ 152 ods. 6 Zákonníka práce) ak:

* Povinnosť zamestnávateľa zabezpečiť zamestnanom stravovanie vylučujú podmienky výkonu práce na pracovisku,
* Zamestnávateľ nemôže zabezpečiť stravovanie podľa § 152 ods. 2 Zákonníka práce
* Zamestnanec na základe lekárskeho potvrdenia od špecializovaného lekára zo zdravotných dôvodov nemôže využiť žiadny zo spôsobov stravovania zamestnancov zabezpečených zamestnávateľom
* Ide o zamestnanca vykonávajúceho domácku prácu alebo teleprácu

1. **ZŠ s MŠ v Báhoni z prevádzkových dôvodov: suplovanie, dozory, prestávka na obed mimo prevádzky šk. jedálne – výdaj stravy, poobedná zmena... poskytne príspevok na stravu všetkým zamestnanom.**
2. Zamestnávateľ zabezpečuje stravovanie poskytovaním jedného teplého jedla vrátane vhodného nápoja vo vlastnom stravovacom zariadení.
3. Nárok na poskytnutie finančného príspevku na stravovanie má zamestnanec , ktorý v rámci pracovnej zmeny vykonáva prácu viac ako 4 hodiny. Ak pracovná zmena trvá viac ako 11 hodín zamestnávateľ môže zamestnancovi poskytnúť ďalší finančný príspevok na stravovanie.

**Čl. 3**

**Stanovenie spôsobu zabezpečenia stravovania zamestnávateľom**

1. Finančný príspevok na stravovanie bude poskytovaný všetkým zamestnancom od 1.5.2021.
2. Zamestnávateľ zabezpečuje stravovanie pre zamestnancov Základnej školy s materskou školou v Báhoni prostredníctvom vlastného stravovacieho zariadenia – Školskej jedálne pri ZŠ s MŠ v Báhoni.
3. Každý ďalší výber spôsobu poskytovania finančného príspevku na stravovanie zamestnancom bude uskutočnený od 1.1. nasledujúceho kalendárneho roka a bude viazaný pre zamestnancov 12 mesiacov.
4. V prípade nástupu nového zamestnanca do pracovného pomeru v priebehu kalendárneho roka, si zamestnanec vyberie poskytovanie finančného príspevku na stravovanie ešte pred nástupom do zamestnania.

**Čl.4**

**Stanovenie výšky príspevku na stravovanie**

1. Zamestnávateľ prispieva na stravovanie vo vlastnom stravovacom zariadení v sume 55% ceny jedla, najviac však na každé jedlo do sumy 55% stravného poskytovaného pri pracovnej ceste v trvaní 5 až 12 hodín podľa zákona o pracovných cestách. Príspevok podľa prvej vety sa zaokrúhli na najnižší eurocent nahor. Okrem toho zamestnávateľ poskytuje príspevok podľa zákona o sociálnom fonde.
2. Pri zabezpečovaní stravovania zamestnancov prostredníctvom právnickej alebo fyzickej osoby, ktorá mám oprávnenie sprostredkovať stravovacie služby, sa cenou jedla rozumie hodnota stravovacej poukážky. Hodnota stravovacej poukážky musí predstavovať najmenej 75% stravného poskytovaného pri pracovnej ceste v trvaní 5 až 12 hodín podľa zákona o cestovných náhradách.
3. Suma finančného príspevku na stravovanie je suma, ktorou zamestnávateľ prispieva na stravovanie zamestnancom podľa odseku 1 prvej vety tohto článku, najmenej však 55% minimálnej hodnoty stravovacej poukážky podľa odseku 2 tohto článku.
4. Výška  finančného príspevku na stravovanie je uvedená v Prílohe č.1 tohto vnútorného predpisu.

**Čl.5**

**Záverečné ustanovenia**

1. Tento predpis je súčasťou vnútorného riadiaceho a kontrolného systému školy a slúži ako podklad na správne, úplné a preukázané zobrazenie príslušných skutočností pre potreby účtovníctva.
2. Tento predpis je považovaný za účtovný záznam a je súčasťou účtovnej dokumentácie školy.
3. Ustanoveniami tohto vnútorného predpisu sú povinní riadiť sa všetci zamestnanci školy.